****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinski načelnik**

KLASA: 009-07/24-01/1

URBROJ: 2140-14-03-24-1

Hum na Sutli, 17. lipnja 2024.

Temeljem članka 37. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te članka 47. Statuta Općine Hum na Sutli (Službeni glasnik Krapinsko-zagorske županije br. 9/21) općinski načelnik Općine Hum na Sutli dana 13. lipnja 2024. godine donosi

**O D L U K U**

**o imenovanju službenika za zaštitu osobnih podataka**

**Članak 1.**

Jelena Posilović, zaposlena na radnom mjestu Viši referent za infrastrukturu i provedbu projekata u Jedinstvenom upravnom odjelu Općine Hum na Sutli imenuje se službenikom za zaštitu osobnih podataka.

**Članak 2.**

Službenik za zaštitu osobnih podataka:

- informira i savjetuje voditelja obrade ili izvršitelja obrade te zaposlenike koji obavljaju obradu o njihovim obvezama u skladu s Uredbom (EU) 2016/679 te drugim odredbama Unije i Zakonom o provedbi Opće uredbe o zaštiti podataka,

- prati poštovanje[3] Uredbe (EU) 2016/679 te drugih odredaba Unije i Zakona o provedbi Opće uredbe o zaštiti podataka i politiku voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije,

- pruža savjete, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe (EU) 2016/679 i Zakona o o provedbi Opće uredbe o zaštiti podataka,

- surađuje s Agencijom za zaštitu osobnih podataka,

- djeluje kao kontaktna točka za Agenciju za zaštitu osobnih podataka o pitanjima u pogledu obrade, što uključuje i prethodno savjetovanje iz članka 36. Uredbe (EU) 2016/679 te savjetovanje, prema potrebi, o svim drugim pitanjima.

**Članak 3.**

Službenik za zaštitu podataka ima obvezu tajnosti ili povjerljivosti glede obavljanja svojih zadaća, a sve u skladu s Uredbom (EU) 2016/679 te drugih odredaba Unije i Zakona o provedbi Opće uredbe o zaštiti podataka.

**Članak 4.**

Službenik za zaštitu osobnih podataka može ispunjavati i druge zadaće i dužnosti. U tom slučaju voditelj obrade ili izvršitelj obrade osiguravaju da takve zadaće i dužnosti ne dovedu do sukoba interesa.

**Članak 5.**

Službeni kontakt podaci službenika za zaštitu osobnih podataka su:

e-mail adresa: pisarnica@humnasutli.hr

broj telefona:049/382-382

Kontaktni podaci biti će objavljeni i javno dostupni na web stranici Općine Hum na Sutli te priopćeni Agenciji za zaštiti osobnih podataka.

**Članak 4.**

Ova Odluka stupa na snagu danom donošenja, a objaviti će se u Službenom glasniku Krapinsko–zagorske županije.

**Članak 5.**

Stupanjem na snagu ove Odluke prestaje važiti Odluka o imenovanju službenika za zaštitu osobnih podataka, KLASA: 023-01/19-01/1, URBROJ:2214/02-01-19-3 od 31.10.2019. godine.

 **OPĆINSKI NAČELNIK**

 **Zvonko Jutriša, dipl.ing.stroj.**

**DOSTAVITI:**

1. Jelena Posilović,

2. Agencija za zaštitu osobnih podatka,

3. Službeni glasnik Krapinko-zagorske županije,

4. Dosje, ovdje,

5. Pismohrana, ovdje